ΠΕΡΙΕΧΟΜΕΝΑ
ΚΑΝΟΝΙΣΜΟΙ
Τροποποίηση του Κανονισμού υπ’ αριθμ. 4/2015
«Κώδικας περί εκκλησιαστικών υπαλλήλων της Εκκλησίας Κρήτης» (Φ.Ε.Κ. τ.Α’, 57/15-6-2015).
Τροποποίηση του Κανονισμού υπ’ αριθμ. 7/2015
«Περί Ιερών Ναών και Ενοριών της Ιεράς Αρχιεπισκοπής και των Ιερών Μητροπόλεων της Εκκλησί-
ας Κρήτης» (Φ.Ε.Κ. τ.Α’, 61/23-6-2015).
ΚΑΝΟΝΙΣΜΟΙ
(1)
Τροποποίηση του Κανονισμού υπ’ αριθμ. 4/2015
«Κώδικας περί εκκλησιαστικών υπαλλήλων της Εκκλησίας Κρήτης» (Φ.Ε.Κ. τ.Α’/57/15-6-2015).
Η ΙΕΡΑ ΕΠΑΡΧΙΑΚΗ ΣΥΝΟΔΟΣ
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ
Έχουσα υπόψη:
1. Τους Θείους και Ιερούς Κανόνες.
2. Τις διατάξεις του ν. 4149/1961 «Περί καταστατικού νόμου της εν Κρήτη Ορθοδόξου Εκκλησίας και άλλων τινών
διατάξεων» (Φ.Ε.Κ. 41/Α’/16.3.1961).
3. Την παρ. 6 του άρθρου 43 του ν. 3848/2010, (Φ.Ε.Κ.
71/Α’/19.5.2010).
4. Τον υπ’ αριθμ. 1/2013 Κανονισμό «Περί Εφημερίων και
Διακόνων» της Ιεράς Επαρχιακής Συνόδου της εν Κρήτη
Ορθοδόξου Εκκλησίας (ΦΕΚ 65/Α΄/12.3.2013).
5. Τον υπ’ αριθμ. 2/2014 Κανονισμό «Περί συγκρότησης,
σύγκλησης, λειτουργίας και αρμοδιοτήτων των Μητροπολιτικών Συμβουλίων της Ιεράς Αρχιεπισκοπής και των
Ιερών Μητροπόλεων της Εκκλησίας της Κρήτης» της Ιεράς
Επαρχιακής Συνόδου της εν Κρήτη Ορθοδόξου Εκκλησίας
(ΦΕΚ 66/Α’/12.3.2014).
6. Το υπ’ αριθμ. πρωτ. 139853/Θ1/23-8-2017 έγγραφο
του Υπουργείου Παιδείας, Έρευνας και Θρησκευμάτων.
7. Την υπ΄ αριθμ. 1087/4-12-2017 απόφαση της Αγίας και
Ιεράς Συνόδου του Οικουμενικού Πατριαρχείου.
8. Τις υπ΄ αριθμ. 04/10-10-2017 και 02/07-12-2017 αποφάσεις της Ιεράς Επαρχιακής Συνόδου της Εκκλησίας Κρήτης.
9. Το γεγονός ότι εκ της τροποποιήσεως του παρόντος
Κανονισμού δεν προκαλείται δαπάνη, η οποία να βαρύνει
τον κρατικό προϋπολογισμό, τροποποιεί:
Το 8ο άρθρο του υπ’ αριθμ. 4/2015 Κανονισμού «Κώδικας
περί εκκλησιαστικών υπαλλήλων της Εκκλησίας Κρήτης»
(Φ.Ε.Κ. τ.Α’, 57/15-6-2015) της Εκκλησίας Κρήτης, ως εξής:
ΚΑΝΟΝΙΣΜΟΣ ΥΠ’ ΑΡΙΘΜ. 4/2015
Κώδικας περί εκκλησιαστικών υπαλλήλων της Εκκλησίας Κρήτης (Φ.Ε.Κ. τ.Α’,57/15-6-2015)
Άρθρο 8
Τοποθέτηση και υπηρεσιακή κατάσταση
του εκκλησιαστικού υπαλλήλου
1. Ο εκκλησιαστικός υπάλληλος τοποθετείται, μετά τον
διορισμό και την ορκωμοσία του, στην θέση για την οποία
προσελήφθη, με απόφαση του διοικούντος το εκκλησιαστικό νομικό πρόσωπο οργάνου.
2. Μετακίνηση του εκκλησιαστικού υπαλλήλου σε άλλη
θέση, αντίστοιχης βαθμίδας, του ιδίου νομικού προσώπου,
πραγματοποιείται με απόφαση του διοικούντος το εκκλησιαστικό νομικό πρόσωπο οργάνου.
3. Απόσπαση του εκκλησιαστικού υπαλλήλου, σε θέση
αντίστοιχης βαθμίδας άλλου εκκλησιαστικού νομικού
προσώπου της Εκκλησίας Κρήτης επιτρέπεται μόνο για
λόγους σοβαρής υπηρεσιακής ανάγκης, κατόπιν σχετικής
απόφασης των οργάνων διοικήσεως των οικείων εκκλησιαστικών νομικών προσώπων. Ο εκκλησιαστικός υπάλληλος
δικαιούται να αιτηθεί την απόσπασή του και για σοβαρούς
προσωπικούς λόγους, εφόσον όμως οι υπηρεσιακές ανάγκες το επιτρέπουν. Η διάρκεια της απόσπασης δεν δύναται
να υπερβαίνει συνολικά τα δύο έτη, ενώ δύναται, με αίτηση
του εκκλησιαστικού υπαλλήλου, να παραταθεί για ένα ακόμη έτος. Ο υπάλληλος επιστρέφει αυτοδικαίως στην θέση
του, μετά το πέρας της περιόδου της απόσπασης. Μετά την
συμπλήρωση τριετούς απόσπασης σε οποιαδήποτε θέση,
συνεχώς ή διεκεκομμένως, δεν επιτρέπεται η εκ νέου απόσπαση του εκκλησιαστικού υπαλλήλου, πριν την πάροδο
τριετίας από τη λήξη της τελευταίας απόσπασης.
Με εισηγητική πράξη του οικείου Αρχιερέως προς το
Μητροπολιτικό Συμβούλιο, μετά από απόφαση του Μητροπολιτικού Συμβουλίου, οι οποίες υποβάλλονται στην
Ιερά Επαρχιακή Σύνοδο της Εκκλησίας Κρήτης για έγκριση,
δύναται να αποσπώνται λαϊκοί εκκλησιαστικοί υπάλληλοι
στην Ορθόδοξη Ακαδημία Κρήτης, καθώς και σε άλλους
εκκλησιαστικούς οργανισμούς Ν.Π.Ι.Δ. μή κερδοσκοπικού
χαρακτήρα, πού ευρίσκονται στα όρια της κανονικής δικαιοδοσίας της Εκκλησίας Κρήτης, για την εξυπηρέτηση
των αναγκών τους.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Φεβρουαρίου 2018
ΤΕΥΧΟΣ  ΠΡΩΤΟ
Αρ. Φύλλου 20
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 20/08.02.2018
4. Μετάταξη του εκκλησιαστικού υπαλλήλου, σε θέση
αντίστοιχης βαθμίδας άλλου εκκλησιαστικού νομικού
προσώπου της Εκκλησίας Κρήτης, δημόσιου ή ιδιωτικού
δικαίου μη κερδοσκοπικού χαρακτήρα, επιτρέπεται κατόπιν
αιτήσεως του υπαλλήλου, με την έκδοση σχετικής απόφασης του διοικούντος το εκκλησιαστικό νομικό πρόσωπο
οργάνου και σύμφωνης γνώμης του αρμόδιου υπηρεσιακού
συμβουλίου, εφόσον κριθεί ότι η μετάταξη δεν θα διαταράξει ουσιωδώς την λειτουργία του εκκλησιαστικού νομικού
προσώπου από το οποίο θα μεταταγεί ο υπάλληλος. Δεν
επιτρέπεται μετάταξη εκκλησιαστικού υπαλλήλου προ της
συμπληρώσεως τριών ετών από του διορισμού του.
5. Ο εκκλησιαστικός υπάλληλος δεν δικαιούται να υποβάλει αίτηση απόσπασης ή μετάθεσής του προς τους φο-
ρείς της Γενικής Κυβέρνησης ή προς Ν.Π.Δ.Δ. ή Ν.Π.Ι.Δ. του
ευρύτερου δημόσιου τομέα ή προς τους Οργανισμούς
Τοπικής Αυτοδιοίκησης ή προς εκκλησιαστικά νομικά πρόσωπα ευρισκόμενα εκτός της κανονικής δικαιοδοσίας της
Εκκλησίας Κρήτης.
Η τροποποίηση του παραπάνω άρθρου του Κανονισμού
4/2015 «Κώδικας περί εκκλησιαστικών υπαλλήλων της Εκκλησίας Κρήτης» (Φ.Ε.Κ. τ Α’, 57/15-6-2015), να δημοσιευθεί
στην Εφημερίδα της Κυβερνήσεως.
Ηράκλειο Κρήτης, 28 Ιανουαρίου 2018
Ο Πρόεδρος
† Ο Κρήτης ΕΙΡΗΝΑΙΟΣ
Ι
(2)
Τροποποίηση του Κανονισμού υπ’ αριθμ. 7/2015
«Περί Ιερών Ναών και Ενοριών της Ιεράς Αρχιεπισκοπής και των Ιερών Μητροπόλεων της Εκκλη-
σίας Κρήτης» (Φ.Ε.Κ. τ.Α’/61/23-6-2015).
Η ΙΕΡΑ ΕΠΑΡΧΙΑΚΗ ΣΥΝΟΔΟΣ
ΤΗΣ ΕΝ ΚΡΗΤΗ ΟΡΘΟΔΟΞΟΥ ΕΚΚΛΗΣΙΑΣ
Έχουσα υπόψη:
1. Τους Θείους και Ιερούς Κανόνες.
2. Τις διατάξεις του ν. 4149/1961 «Περί καταστατικού
Νόμου της εν Κρήτη Ορθοδόξου Εκκλησίας και άλλων
τινών διατάξεων» (ΦΕΚ 41/Α΄/16.3.1961).
3. Την παρ. 6 του άρθρου 43 του ν. 3848/2010 (ΦΕΚ 71/Α΄/
19.5.2010).
4. Τις διατάξεις του άρθρου 12 του ν. 4258/2104 (ΦΕΚ
94/Α΄/14.4.2014).
5. Την παρ. 2 του άρθρου 25 του ν. 4301/2014 (ΦΕΚ 223/
Α΄/7.10.2014).
6. Τον υπ΄ αριθμ. 1/2013 Κανονισμό «Περί Εφημερίων και
Διακόνων» της Ιεράς Επαρχιακής Συνόδου της εν Κρήτη
Ορθοδόξου Εκκλησίας (ΦΕΚ 65/Α΄/12.3.2013).
7. Τον υπ΄ αριθμ. 2/2014 Κανονισμό της Ιεράς Επαρχιακής Συνόδου της εν Κρήτη Ορθοδόξου Εκκλησίας «Περί
συγκρότησης, σύγκλησης, λειτουργίας και αρμοδιοτήτων
των Μητροπολιτικών Συμβουλίων της Ιεράς Αρχιεπισκοπής και των Ιερών Μητροπόλεων της Εκκλησίας της Κρή-
της» (ΦΕΚ 66/Α΄/12.3.2014).
8. Το υπ’ αριθμ. πρωτ. 139853/Θ1/23-8-2017 έγγραφο
του Υπουργείου Παιδείας, Έρευνας και Θρησκευμάτων.
9. Την υπ΄ αριθμ. 1087/4-12-2017 απόφαση της Αγίας και
Ιεράς Συνόδου του Οικουμενικού Πατριαρχείου.
10. Τις υπ΄ αριθμ. 04/10-10-2017 και 02/07-12-2017 αποφάσεις της Ιεράς Επαρχιακής Συνόδου της Εκκλησίας Κρήτης.
11. Το γεγονός ότι εκ της τροποποιήσεως του παρόντος
Κανονισμού δεν προκαλείται δαπάνη, η οποία να βαρύνει
τον κρατικό προϋπολογισμό, τροποποιεί:
Το 21ο άρθρο του υπ΄ αριθμ. 7/2015 Κανονισμού«Περί
Ιερών Ναών και Ενοριών της Ιεράς Αρχιεπισκοπής και των
Ιερών Μητροπόλεων της Εκκλησίας Κρήτης» (Φ.Ε.Κ. τ.Α’,
61/23-6-2015), ως εξής:
ΚΑΝΟΝΙΣΜΟΣ ΥΠ’ ΑΡΙΘΜ. 7/2015
Περί Ιερών Ναών και Ενοριών της Ιεράς Αρχιεπισκοπής και των Ιερών Μητροπόλεων της Εκκλησίας Κρή-
της (Φ.Ε.Κ. τ.Α’, 61/23-6-2015)
Άρθρο 21
Μεταβατικές διατάξεις
1. Η θητεία των μελών όλων των Εκκλησιαστικών Συμβουλίων των Ενοριών, ως και των Συμβουλίων Διοίκησης
των Ιδρυματικών και Κοιμητηριακών Ιερών Ναών, της Ιεράς Αρχιεπισκοπής και των Ιερών Μητροπόλεων της Εκ-
κλησίας Κρήτης λήγει αυτοδικαίως στις 31-12-2015. Η θητεία των νέων μελών άρχεται από 1-1-2016 και ο διορισμός
τους θα διενεργηθεί βάσει του παρόντος Κανονισμού.
2. Οι ιδιώτες οι οποίοι, κατά την ημέρα δημοσίευσης
του παρόντος κανονισμού, έχουν ανεγείρει ιδιωτικό Ιερό
Ναό χωρίς την σύμφωνη γνώμη – άδεια του οικείου Μητροπολιτικού Συμβουλίου, δύνανται να αιτηθούν αυτή,
εντός έτους από την δημοσίευση του παρόντος, προκειμένου να μην επέλθουν οι έννομες συνέπειες που προ-
βλέπονται στο άρθρο 16 παρ. 1, υποπ. γ’ του παρόντος
Κανονισμού.
3. Τα νομικά πρόσωπα τα οποία, κατά την ημέρα δημοσίευσης του παρόντος Κανονισμού έχουν ανεγείρει Ιερούς Ναούς,
χωρίς την σύμφωνη γνώμη – άδεια του οικείου Μητροπολιτικού Συμβουλίου, δύνανται να αιτηθούν αυτή εντός έτους από
τη δημοσίευση του παρόντος, αιτούμενα παράλληλα και τη
σύνταξη κανονισμού λειτουργίας, προκειμένου να μην επέλθουν οι έννομες συνέπειες που προβλέπονται στο άρθρο 16
παρ. 2, υποπ. γ’ του παρόντος Κανονισμού.
4. Ο Αρχιεπίσκοπος και οι Μητροπολίτες της Εκκλησίας
Κρήτης δύνανται να διορίζουν άγαμο κληρικό ως ιεροκήρυκα σε δέκα (10) Ενορίες της Επαρχίας τους, ο οποίος θα
ασκεί ποιμαντική και πνευματική διακονία χωρίς να έχει
ουδεμία διοικητική ή ενοριακή υποχρέωση.
Η τροποποίηση του παραπάνω άρθρου του Κανονισμού
7/2015 «Περί Ιερών Ναών και Ενοριών της Ιεράς Αρχιεπισκοπής και των Ιερών Μητροπόλεων της Εκκλησίας
Κρήτης», (Φ.Ε.Κ. τ.Α’, 61/23-6-2015), να δημοσιευθεί στην
Εφημερίδα της Κυβερνήσεως.
Ηράκλειο Κρήτης, 29 Ιανουαρίου 2018
Ο Πρόεδρος
† Ο Κρήτης ΕΙΡΗΝΑΙΟΣ

[Source: 20180100020.pdf | Tokens: 8322]